Elemek és Látomás (Vision)

A látomás egy elpusztíthatatlan drágakő, amiben a hét elem egyikének szimbóluma fénylik. Minden nemzet rendelkezik egy jellegzetes kerettel, ami magába foglalja ezt a rendkívüli ritkaságot.

Az elemek nem csak a világot befolyásolják, de a világ, pontosabban az emberek is befolyással van rájuk. A legendák szerint, ha valaki vágyai és álmai elég erősek, Celestia talán letekint rá. Ez egy rejtélyes hely, az úgynevezett égi trón, mely ítélkezik minden élő fölött és lesújt a nyugalmát háborgatókra. Ha Celestia méltónak találja, és az egyik isten magára ismer benne, egy látomással ajándékozzák meg. Így válhat az ember látomáshordozóvá.

A látomáshordozó számára olyan a látomás, akár egy katalizátor: általa képesek az adott elemet egy bizonyos mértékig manipulálni, formálni. Emellett a vágyaik és álmaik fizikai megtestesülése is. Ha elkobozzák tőlük, azzal az ambíciójuk is elveszik. Pesszimistává válnak, és reményvesztetté, még új célt nem találnak életüknek.

A látomáshordozókat egyáltalán nem nehéz észrevenni. Nem rejtik véka alá áldásukat; díszes öltözéküknek, és ragyogó látomásuknak köszönhetően akarva-akaratlanul kitűnnek a tömegből.

A látomás nagy segítség számos területen, de nem létszükséglet. Se hegyeket nem mozdítanak meg, se folyókat nem vágnak el egyetlen kézmozdulattal. Fantasztikus dolgokra képesek, ám isteneiknek árnyékába se érhetnek.

A többinek sincs szégyellni valója. Ők is rengeteg nagy dolgot vihetnek végbe. És habár a világ legtöbb pontján csodálattal ámulnak a természetet formálni képesekre, fontos észben tartani, hogy legtöbbjük még így is, csupán egy közönséges halandó, aki az élete elejét ugyanolyan átlag emberként töltötte, mint mindenki más.

Ez a szép az egészben: bárkiből lehet egy nap látomáshordozó. Bárkiből... akinek az égiek megtetszenek. De mi van azokkal, akik nem feleltek meg? Ambiciózus, nyughatatlan, életrevaló, szenvedélyes... és talán sosem veszik észre.

Az elkeseredettség találékonyságot szül: A technológiai vívmányoknak hála nem csak a nyomukba érhetnek, de akár fel is vehetik a versenyt látomással megáldott társaikkal szemben. Erre talán a legjobb példa egy diplomáciai szervezet, a Fatui, akik látszólag ezen ékkövek nélkül is könnyedén képesek manipulálni az elemeket...

A látomás eleme nemzet független. Helyette sajátos személyiségük határozza meg, mit kapnak...

## Pyro

A tűz a lelkesség, és a szenvedély eleme. A pryo látomással megáldottak általában kíváncsiak, optimisták, szinte már naivak. Mások a tűz vadságát képviselik. Megingathatatlanok, és nem félnek szélsőséges eszközökhöz nyúlni, ha meg kell védeniük azt vagy azokat, ami vagy akik fontosak számukra.

Ellenállóbbak a hőséggel szemben. A hidegben szinte sugározzák a hőt, ám ezért könnyebben le is hűlnek. Általánosságban érzékenyebbek a megfázásra, kihűlésre és úgy ámblokk a hideg időjárásra.

## Geo

A földről talán a kosz és a merevség jutna eszünkbe, ám ennél nem is állhatnánk messzebb a valóságtól. Ezen látomás tagjaira jellemző a szofisztikált modor és a kifinomult illem egy csipetnyi rejtelemmel fűszerezve. Kivételesen szorgalmasak, és nem félnek a nehéz úton megtapasztalni az életet, ha a céljaik, álmaik megvalósításáról esik szó.

Természetesen kivételek mindig vannak. Ki ne ismerné az Arataki banda fejesét, Arataki „Az Egyetlen" Ittot, aki habár geo látomással lett megáldva, esze ágában sincs kemény munkán keresztül megkeresni a kenyerét. Igazi bajkeverő, hatalmas egóval, de szerethető jellemmel.

## Dendro

A természetet és a tudást a dendro elem képviseli. Ezekről az emberekről általánosságban elmondható, hogy gondoskodóak, és közel állnak a növény- és állatvilághoz. Egyesek a gyógyítás, mások a természetvédelem útján segítenek embertársaiknak vagy a természetnek. Mások csillapíthatatlan tudásszomjjal állnak a világ elé.

## Anemo

A levegő a szabadság eleme. Ennek látomásával rendelkezők rendszerint szabadszelleműek, képesek a dobozon kívül gondolkodni. Mások erős belső értékrenddel és morális iránytűvel vannak felvértezve. Akadnak azonban olyanok, akik életmódja több, mint szabados...

## Hydro

A víz a változás és az élet jelképe. Ezen látomás hordozói kifinomultak, nagy tudásúak és sosincs hiányuk anyagiak terén. Bár legtöbbjük csendes megfigyelő, és elvont tudományok, illetve hobbik kedvelője, akad harcias szellemű nagyravágyó is közöttük.

## Cryo

A jeget általában az eleganciával és a veszéllyel asszociálják; s nem is gondolják olyan rosszul. A cryo látomás hordozói olyan fagyosak, akár az elemük, legyen szó megjelenésről, vagy modorról. Más szavakkal élve, nem félnek olyat csinálni, amitől a nagy átlagnak a hideg futkos végig a hátán. Viszont, könyvet a borítójáról, embert a látomásáról elítélni balgaság. Megeshet, hogy az elsőre zárkózottnak tűnő külső, meleg szívet és érzékeny belsőt takar.

A pyro szélsőséges ellentéte, ami nem csak jellemükben, de a környezeti hatások által is megmutatkoznak: Gond nélkül megmártóznak egy fagyos tóban, oda se nekik. Na de a forróság? Még a gondolattól is irtóznak, hogy valaha is egy sivatag naptól izzó dűnéi közé keveredjenek...

## Electro

Az elektromosság a megszelídíthetetlen vadságáról és a kifürkészhetetlenségéről hírneves. Így hát, az elem hordozói is hasonlóak: lázadó természetűek és félelmet keltőek. Másokat különcnek tartanak, és csupán egészen kevesen ismerik meg a valódi énjüket.

## Elemi reakciók

Mikor az elemek kapcsolatba kerülnek egymással, reakció jön létre. Ehhez legalább kettő különböző elemnek kell érintkeznie. Az első megalapoz, a második detonátorként létrehozza a reakciót(egyes esetekben egy harmadik elem is szerepet játszhat, mint második detonátor).

Az elemek finomhangolt kombinálása úgy enyhítheti a hétköznapok terheit, ahogy megfordíthatja egy csata kimenetelét. Civileknek és kalandoroknak megkönnyíti a mindennapjait, katonáknak hatékony, gyors és nem mellesleg látványos módszer ellenségeik legyőzéséhez.

(A kék plusz jel arra figyelmeztet, hogy a reakció csakis a mutatott sorrendben végezhető el, nem cserélhetőek fel a tagjai.)